Skvamgorĝa ermitkolibro

La Skvamgorĝa ermitkolibro (Phaethornis eurynome) estas malgranda specio de kolibroj en la familio Trokiledoj. Ĝi vivas en centrorienta Sudameriko, nome en suda Brazilo, suda Paragvajo kaj norda Argentino.

Taksonomio kaj sistematiko
Kvankam la Skvamgorĝa ermitkolibro estas membro de la granda genro Phaethornis, ĝi ŝajne havas neniun proksiman parencon. Ĝi havas du subspeciojn, la nomigan P. e. eurynome kaj P. e. paraguayensis. Tria proponita subspecio, P. e. pinheiroi, ne estis akceptita de la plej multaj taksonomiistoj. La supozebla "nigrabeka ermitkolibro", priskribita kiel P. nigrirostris, pruviĝis esti mutaciulo P. eurynome kun tute nigra beko.Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021Hinkelmann, C., G. M. Kirwan, kaj P. F. D. Boesman (2020). Scale-throated Hermit (Phaethornis eurynome), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 30an de Novembro, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Version 5. Disponebla ĉe:  [.xls zipped 1 MB] Alirita la 27an de Majo, 2021Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Mallet-Rodrigues, Francisco (2006): Táxons de aves de validade questionável com ocorrência no Brasil. III – Trochilidae (I). Revista Brasileira de Ornitologia 14(4): pp. 475-479. PDF plena teksto

Aspekto
La Skvamgorĝa ermitkolibro estas ĉirkaŭ 14 ĝis 14,5 cm longa. Maskloj pezas 4,5 ĝis 6 g kaj inoj 4 ĝis 5 g. Ĉi tiu mezgranda ermitkolibro estas olivecverda supre kun grizecaj subaj partoj. Ĝia malhela gorĝo, kies plumoj havas pli helajn randojn, donas al ĝi la nomigan skvamecan aspekton. La vizaĝo havas nigran "maskon" kun palruĝecaj superokula kaj subokula strioj. Ĝiaj vostoplumoj havas blankajn pintojn kaj la meza paro estas pli longa ol la aliaj. Ambaŭ seksoj estas similaj, sed la ino havas pli mallongajn flugilojn kaj malpli kurban bekon. La du subspecioj havas identan plumaron, sed P. e. paraguayensis estas signife pli malgranda ol la nomiga.

Distribuo kaj habitato
La nomiga subspecio de Skvamgorĝa ermitkolibro troviĝas en sudorienta Brazilo de sudorienta Bahio suden ĝis Rio Grande do Sul. P. e. paraguayensis troviĝas en orienta Paragvajo kaj nordorienta Provinco Misiones en Argentino. Ĝi loĝas en la subvegetaĵaro de diversaj pejzaĝoj ene de la Atlantika Arbaro, inkluzive de malaltaj kaj montaj pluvarbaroj, duonfalfoliaj arbaroj kaj matura sekundara arbaro. En alteco ĝi estis registrita de 100 ĝis 2 250 m.

Kutimaro
Movoj
Oni supzoas, ke la Skvamgorĝa ermitkolibro estas sidlokema (nemigranta), sed mankas informoj.

Manĝado
La Skvamgorĝa ermitkolibro estas "kapto-linia" manĝanto kiel aliaj ermitkolibroj, vizitante cirkviton de vasta gamo da florplantoj por akiri nektaron. Ĝi ankaŭ konsumas malgrandajn artikulojn.

Reproduktado
La reprodukta sezono de la Skvamgorĝa ermitkolibro en Brazilo daŭras de septembro ĝis marto, sed ne estas difinita en la cetero de ĝia teritorio. Ĝia nesto estas longa konusforma taso farita el plantfibroj kaj araneaĵoj pendanta sub longa pendanta folio. Ili ofte estas ornamitaj per la likeno Spiloma roseum, kiu makuligas la ovojn kaj la nestantan inon ruĝe. La ovodemetado de du ovoj estas kovata de la ino sole.

Voĉo
La kanto de la Skvamgorĝa ermitkolibro estas varia, "sed tipe konsistas el 2-4 notoj, ekz. 'ci-ciii...ci-ciii...' aŭ 'ci-cu-cii... ci-cu-cii... ' ktp." Ĝiaj vokoj inkludas "plendan "cju" kaj pli ŝvelitan "cii"."

Statuso
La IUCN taksis la Skvamgorĝan ermitkolibron kiel Malplej Zorgigan. Kvankam ĝia populacio estas nekonata kaj supozeble malpliiĝas, ĝi estas ofta tra sia tuta teritorio kaj troviĝas en pluraj protektitaj areoj.

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253

Eksteraj ligiloj

Kategorio:Apodoformaj
Kategorio:Birdoj de Sudameriko
Kategorio:Birdoj de Brazilo
Kategorio:Birdoj de Bolivio
Kategorio:Birdoj de Paragvajo